خاریجی ایشلر ناظیری مؤلود چاووش اوغلو تورکیه-‌نین دؤولت چئویریلیش‌لری‌نین، حربی موداخیله‌لرین علیهینه اولدوغونو بیل‌دیره‌رک، ونزوئلادا پروبلئم‌لرین دیالوق و امکداش‌لیق چرچیوه‌سینده حلینی تاپا بیله جگینی بیلدیریب.
مولود چاووش اوغلو پاراگوئه-لی همکاری لوئیس کاستیگلیونیله پایتاخت آنکارادا کئچیریلن بیرگه مطبوعات کنفرانسیندا ونزوئلا-داکی چئوریلیش جهدینه توخونا‌راق دئییب کی، حربی بیر موداخیله ونزوئلا خالقی‌نین قانینی آخیدا‌جاق‌دیر. خاریج‌دن تضییقله حاکمیت دییشیک‌لیگی ونزوئلانی خاوسا آپاریب چیخارا‌جاق.
امریکا ایله سوریه موضوع سون‌داکی گؤروش‌لره ده توخونان چاووش اوغلو" امریکانین سوریه-دن چیخماسی یاخود حربچی سایینی آزالتماسی و (تورکیه ایله سرحدده) تهلوکه‌سیز بؤلگه داخیل بوتون بو موضوع لاری موذاکیره ائدن بیر وظیفه گوجوموز وار. فیکیر موبادیله‌سی و قارشی‌لیق‌لی موذاکیره‌لر سایه‌سینده یاخینلاشما اولدوغونو سؤیله‌یه بیلریک"دئیه وورغولاییب.
امریکانین ایرانا تحریم لرینه ده توخونان چاووش اوغلو" محصول موبادیله‌سی ایله علاقه‌دار بعضی موضوع لاری ایرانین خاریجی ایشلر ناظیری جاواد ظریفله موذاکیره ائتدیک. بیزیم اوچون وارد ائدیلن نفتین قایناغینی موختلیف‌لشدیرمک قیسا مودتده غیری-مومکون‌دور. عراق نفتی اوچون نفت آییرما زاوودلاریمیزین اویغون اولدوغونو سؤیله‌میشدیک، لاکین کرکوک‌دن گلن جیهان کمری‌نین ضرر گؤردوگونو ایفاده ائتمیشدیک. بونون تعمیر ائدیلمه‌سی لازیم‌دیر. بیزیم اوچونجو باشقا اؤلکه‌دن نفت آلدیغیمیز زامان دا نفت آییرما زاوودلاریمیزین دا تخنولوگیا‌لارینی یئنیلمک لازیم‌دیر. بونون دا جدی خرجی وار" دئییب.
سودان و لیبی-ده باش وئرن‌لری ده قیمتلندیرن چاووش اوغلو" سودان و لیبی خالقی‌نین توققوشما‌لاردان ضرر گؤرمه‌مه‌سی واجیب‌دیر. لیبی-ده کنفرانس‌لارین باشلادیغی بیر واختدا خفترین هوجوم ائتمه‌سی و طرابلسو وورماسی بیزیم قبول ائده بیله جگیمیز بیر وضعیت دئییل. بیز هر هانسی بیر طرفی دستکله‌میریک. بعضی‌لری خفترین ترورلا موباریزه ائتدیگینی سؤیلییر، اما ترور تشکیلات‌لاری میللی هم رای‌لیک حکومتینه هوجوم ائدیر. بورادا ترور تشکیلات‌لاری هر کسین دوشمنی‌دیر" ایفاده‌لرینی ایشلدیب.
